**Tájékoztató Erasmus ösztöndíj elnyerését követő teendőkről**

Kiutazás előtt

Az egyetemen leadott pályázatot a bírálóbizottság mérlegelése alapján fogadjuk el. A beadott pályázatok esetében azonban még nincsen vége a jelentkezésnek, hiszen a pályázat kétlépcsős. A belső bírálatot követően az MKE nominálja a hallgatót a külföldi egyetemre, a jelentkezési folyamat pedig akkor zárul le, ha a külföldi egyetem elfogadta a nominálást, a hallgató jelentkezett a külföldi partneregyetemre és ott elfogadták a jelentkezését. A jelentkezéshez általában az MKE által bekért anyagok (önéletrajz, motivációs levél, portfólió) szükségesek, amelyek a külföldi egyetemre való jelentkezés előtt frissíthetőek – azaz nem ugyanazokat a dokumentumokat kell feltétlenül beadni a partneregyetemnek, amelyet az MKE belső bírálatára beadott a hallgató. Művészeti portfólió esetében a beadás előtt azonban javasolt a mestertanárral való egyeztetés.

1. Ha a fogadó egyetem visszautasítja a jelentkezést (helyhiány, Covid-helyzet stb. miatt), a hallgatót lehetőség van a második helyen megjelölt intézménybe (ha még ott nem teltek be a helyek), vagy másik, a hallgató által választott és a koordinátor által visszaigazolt egyetemre nominálni.
2. Ha fogadóegyetem elfogadja a jelentkezést a következő teendőkre kell számítani:
3. **Learning Agreement** (LA) kitöltése (Before the Mobility rész), ahol a hallgató jelzi milyen tárgyakat szeretne külföldön felvenni, és mely kurzusoknak szeretné megfeleltetni ezeket az MKE-n. A kurzusfelvételt Thurzó Ákos ellenőrzi, látnia kell a LA-t.
4. a kitöltött és ellenőrzött LA-t a hallgató és az MKE Erasmus koordinátora is aláírja, majd a koordinátor kiküldi a külföldi egyetem koordinátorának aláírásra. Online LA esetében is mindhárom fél aláírására szükség van.

Megjegyzés: Előfordul, hogy a LA-t már a jelentkezéssel egy időben kéri a fogadó egyetem, értelemszerűen ilyenkor már a jelentkezéssel együtt elkészül. Ha előzetesen nem kérik be, a jelentkezés elfogadását követően a lehető leghamarabb ki kell tölteni és aláírni még a Támogatási szerződés megkötése előtt.

1. **OLS (Online Linguistic Support) teszt** kitöltése: az MKE Erasmus koordinátor küldi ki a hallgató e-mail címére annak megfelelően, a hallgató melyik nyelvből szeretné kitölteni (a nyelvet az határozza meg, milyen nyelven fog kurzusokat hallgatni a diák). A belépésnél meg kell adni a visszaút dátumát, mert a rendszer értesítést küld a hallgatónak a visszaút előtt, hogy elvégezze a tesztet – többek között ezen mérhető a nyelvi fejlődés a külföldi tanulmányút alatt.
2. **EU egészségbiztosítási kártya** – bármely kormányablakban kérhető, a magyar TAJ kártya alapján állítják ki.
3. **Kiegészítő egészségbiztosítás:** kötelező
4. **Devizaszámla n**yitása: az átváltási költségektől kímél meg, ha az eleve euróban utalt pénz euró számlára érkezik és aztán euróban is költi el a hallgató
5. **Tanulmányi Szerződés (TSz)** megkötése: az Erasmus koordinátor készít egy szerződéstervezetet, amelyet a hallgató átnéz és kitölti a még hiányzó részeket. A TSz alapján tudja az egyetem az ösztöndíjat utalni. Fontos: meg kell nézni a fogadó egyetem évi rendjét, mettől meddig tartanak a szemeszterek és ahhoz kell igazítani a kiutazás és hazatérés dátumát. A fogadó egyetem azt az időszakot tudja leigazolni, ami hivatalosan az általuk meghirdetett szemeszter kezdő és záródátuma közé esik. Amennyiben a külföldi egyetemtől kapott igazoláson szereplő dátumok eltérnek a szerződésben megjelölt dátumtól, a hallgatónak visszafizetési kötelezettsége keletkezhet – legfeljebb 5 nap különbség tolerálható.

A Covid helyzet miatt az egyes országokba a beutazási feltételek változhatnak. Érdemes tájékozódni a külföldi egyetem koordinátoránál, illetve a konzuli szolgálat honlapján: https://konzuliszolgalat.kormany.hu/utazasi-tanacs

A külföldi egyetemre való érkezést követően

1. a partneregyetem nemzetközi irodájától igazolást kell kérni az érkezésről (**arrival certificate**) és ezt szkennelve megküldeni az MKE Erasmus koordinátorának.
2. Amennyiben a felvett kurzusok közül valamelyik mégsem felel meg, vagy más kurzust kell fölvenni, lehetőség van a **LA** módosítására a **During the Mobility** részben. Ilyenkor be kell írni a törlendő kurzusokat, és az újonnan felvett kurzusokat, majd jóvá kell hagyatni az MKE és a külföldi egyetem koordinátorával.

Hazautazáskor beszerzendő dokumentumok

1. **Certificate of Attendance**: El kell kérni a hivatalos igazolást a kintlétről (ez a dokumentum az érkezés és távozás dátumát is tartalmazza. Fontos, hogy ezek a dátumok megegyezzenek a szerződésben szereplő dátumokkal! Ezektől a dátumoktól eltérő időben lehet utazni (érkezés napja előtt, szemeszter vége után), de erre az időszakra már nem jár ösztöndíj. Ezt a dokumentumot eredeti példányban a hazaérkezést követően be kell hozni az MKE Erasmus irodájába. (Az Arrival Certificate és Certificate of Departure együtt is megfelelő dokumentum)
2. **Transcript of Records**: ezen a dokumentumon a külföldi egyetem rögzíti a kurzusokat és a jegyeket, amelyeket a hallgató szerzett a félév során. A Transcript alapján tudja az MKE elfogadni a külföldön felvett kurzusokat. Előfordul, hogy a LA After the Mobiliity részébe írják be a tárgyakat és a jegyeket. Amennyiben alá van írva, le van pecsételve, ez a dokumentum is megfelel. Ezek a dokumentumok igazolják a kurzusok sikeres teljesítését.

A kurzusok teljesítése kötelező, és amennyiben a hallgató nem kap jegyet, nem teljesíti a félévben vállaltakat, a teljes ösztöndíj visszafizetésére kötelezhető.

A Transcript of Records/After the Mobility rész aláírt, lepecsételt eredeti példányát hazautazást követően szintén le kell adni az MKE Erasmus irodáján. A kurzusok jóváhagyását a TO végzi a teljes Learning Agreement dokumentum alapján. A Transcript/LA After the Mobility részét szkennelve a foreign@mke és Thurzó Ákos címére is küldjék meg ([thurzo.akos@mke.hu](mailto:thurzo.akos@mke.hu)) emailben.

**Szociális támogatás:** az egyetem évente legalább kétszer kiír pályázatot. Minden évben egy rendes és egy pótpályázati kiírásra kell számítani. Az aktuális kiírásokat az egyetem honlapján lehet követni. <http://www.mke.hu/kulugy/kulugy1.php>

A kiírás időpontja és a határidők évente változhatnak.

**A szoctám** pályázatot a kiutazás előtt kell megpályázni, mert az elnyert támogatás 200 euróval növeli a havi ösztöndíj mértékét részképzés esetén, 100 euró/hó pluszt jelent szakmai gyakorlat esetén – ezek az összegek pedig csak akkor kerülnek be a Támogatási Szerződés ösztöndíjösszegébe, ha előzetesen a hallgató már elnyerte.

Azok, akiknek tartós betegségük van, lehetőségük van pályázni a Az Erasmus+ programban részt vevő fogyatékossággal élő vagy tartósan beteg hallgatók illetve munkatársak kiegészítő pénzügyi támogatására